EkBass/fiwiki-20250220-pages-articles huggingface dataset:
Asenafteeni

Asenafteeni (C12H10) on aromaattisiin hiilivetyihin kuuluva orgaaninen yhdiste. Yhdistettä voidaan käyttää muiden yhdisteiden, esimerkiksi väriaineiden, valmistukseen. == Ominaisuudet, valmistus ja käyttö == Huoneenlämpötilassa asenafteeni on väritöntä kiteistä ainetta. Yhdisteen alkeiskoppi on ortorombinen. Asenafteeni on käytännöllisesti katsoen veteen liukenematonta, mutta liukenee esimerkiksi alkoholeihin, kloroformiin ja aromaattisiin hiilivetyihin. Aine reagoi elektrofiilisilla aromaattisilla substituutioilla kuten nitrausreaktiolla. Asenafteeni voidaan hapettaa useiksi eri yhdisteiksi.Robert T. Mason: "Naphthalene", teoksessa Kirk-Othmer Encyclopedia of Chemical Technology, John Wiley & Sons, New York, 2002. Asenafteenia esiintyy kivihiilitervassa ja sitä eritetään tislaamalla ja puhdistetaan uudelleenkiteyttämällä etanoliliuoksesta. Synteettisesti asenafteenia voidaan valmistaa naftaleenin ja eteenin reaktiolla. Asenafteenista valmistetaan asenaftyleeniä, asenafteenikinonia ja 1,8-naftaalihappoanhydridiä. Yhdiste on lähtöaine myös useiden väriaineiden, optisten kirkasteiden, maatalouskemikaalien ja polymeerien valmistuksessa. == Lähteet == ==Aiheesta muualla== * *Toxin and Toxin Target Database (T3DB): Acenaphthene *Kyoto Encyclopedia of Genes and Genomes (KEGG): Acenaphthene Luokka:Polysykliset aromaattiset hiilivedyt
Neilia Hunter Biden

Neilia Hunter Biden (28. heinäkuuta 1942 – 18. joulukuuta 1972) oli yhdysvaltalainen opettaja ja Yhdysvaltain 46. presidentin Joe Bidenin ensimmäinen vaimo, joka kuoli tyttärensä kanssa tuhoisassa auto- onnettomuudessa 18. joulukuuta 1972. Perheen pojat selvisivät onnettomuudesta vakavilla vammoilla. Neilia tapasi presidentin lomamatkalla opiskeluaikoinaan. He menivät naimisiin 1966 ja saivat myöhemmin kolme lasta, jotka olivat Joseph ”Beau” Biden (1969–2015), Robert Hunter Biden (s. 1970) ja Naomi Biden (1971–1972). == Lähteet == Luokka:Bidenin suku Luokka:Yhdysvaltalaiset opettajat Luokka:Liikenneonnettomuudessa kuolleet Luokka:Vuonna 1942 syntyneet Luokka:Vuonna 1972 kuolleet
Wester

Wester, Vester, on muun muassa seuraavien henkilöiden sukunimi: * August ("Gus") Wester nuorempi (1882–1960), yhdysvaltalainen painija * Ellen Wester (1873–1930), ruotsalainen kirjailija ja kääntäjä * Johan Wester (s. 1967), ruotsalainen näyttelijä ja koomikko * John Charles Wester (s. 1950), yhdysvaltalainen roomalaiskatolinen piispa * Saskia Vester (s. 1959), saksalainen näyttelijä * Tess Wester (s. 1993), alankomaalainen käsipalloilija
Vest

Vest on muun muassa seuraavien henkilöiden sukunimi: * Eliel Vest (1863–1906), suomalainen lyseon lehtori ja ruotsiksi kirjoittanut tietokirjailija * Georg Vest (1896–1977), tanskalainen voimistelija ja olympiamitalisti * Jovnna-Ánde Vest (s. 1948), saamelainen pohjoissaameksi kirjoittava kirjailija ja kääntäjä ==Katso myös== * West
Welin

Welin, Velin on muun muassa seuraavien suomalaisten henkilöiden sukunimi: * Johan Welin (n. 1705–1744), Turun akatemian professori ja filosofi * Karl Alfred Welin (1868–1955), liikemies, omisti helsinkiläisen Brondinin kahvilan * Karl-Erik Welin (1934–1992), ruotsalainen säveltäjä, pianisti ja urkuri.< * Mari Velin, oik. Anne Maria Velin, o.s. Ahonen (s. 1956), runoilija ja opettaja * Per-Olof Welin (1927–2016), maisema- ja miljöövalokuvaaja * Teppo Velin (s. 1980), rumpali.
Alimžan Orlov

Alimžan (Alimdžan) Mustafinovitš Orlov (, ; s. 10. lokakuuta 1929) on tataaritaustainen venäläinen historioitsija, joka tunnetaan etenkin hänen työstään keskittyen Nižni Novgorodin alueen mišääreihin eli suomentataarien esivanhempien heimoon. Lyhykäisyydessään Orlovin teorian mukaan mišääritataarit olisivat paljolti Donin kasakoiden jälkeläisiä, jotka kuuluivat alkujaan Kultaisen ordan- ja sittemmin Venäjän alaisuuteen. Orlov tarkentaa uskovansa mišäärien juurten juontavan meštšeraheimoon, minkä hän kuitenkin toteaa turkkilaiseksi, ei suomalais-ugrilaiseksi. == Teoksia == * Meštšera, meštšerjaki, mišari. (Мещера, мещеряки, мишари, 1992. — ISBN 5-298-01050-4) * Nižegorodskije tatary: etnitšeskije korni i istoritšeskije sudby (Нижегородские татары: этнические корни и исторические судьбы, 2001) * Kamkino: istorija i sovremennost (Камкино: история и современность, 2003) ==Lähteet== ==Aiheesta muualla== * Alimžan Orlov - Nižni Novgorodin tataarit: etniset juuret ja historialliset kohtalot (venäjäksi) Luokka:Venäläiset historioitsijat Luokka:Vuonna 1929 syntyneet Luokka:Elävät henkilöt
Särkelä

Särkelä on muun muassa seuraavien suomalaisten henkilöiden sukunimi: * Antti Särkelä (1804–1873), kelloseppä * Eveliina Särkelä (1847–1939), kuvanveistäjä * Uuno Särkelä (1903–1978), taidemaalari ==Katso myös== * Särkelä itte, Orvo Saarikiven ohjaama elokuva vuodelta 1947
Suorsa

Suorsa on muun muassa seuraavien suomalaisten henkilöiden sukunimi: * Jari Suorsa (s. 1976), suomalais-itävaltalainen jääkiekkoilija ja jääkiekkotuomari * Pekka Suorsa (s. 1967), mäkihyppääjä * Veikko Ilmari Suorsa (1911–2000), upseeri, Pohjan prikaatin komentaja
Stenlund

Stenlund on muun muassa seuraavien henkilöiden sukunimi: * Bengt Stenlund (1939–2023), suomalainen polymeerikemian professori, Åbo Akademin rehtori * Kevin Stenlund (s. 1996), ruotsalainen jääkiekkoilija * Peter Stenlund (s. 1951), suomalainen virkamies ja diplomaatti
Siirtola

Siirtola on muun muassa seuraavien suomalaisten henkilöiden sukunimi: * Anni Siirtola (s. 1998), suomalainen pika-aitajuoksija * Siiri Siirtola (s. 2005), suomalainen pika-aitajuoksija * Tapani Siirtola, tamperelainen säveltäjä ja äänisuunnittelija
Jokipakanjoki

JokipakanjokiWanha Keljo, s. 527-528., yläjuoksullaan Myllyoja, on noin 3 km pituinen puro tai joki Jyväskylässä. Se sijaitsee Keljonkankaan kaupunginosassa. Sitä voidaan kutsua myös Keljonpuroksi ja aikaisemmin sitä on kutsuttu myös Majajoeksi. Maanmittauslaitos ei ole kuitenkaan merkinnyt purolle nimeä. Myllyoja alkaa Kaijanlammesta ja levenee Lotilantien lähellä suvantomaiseksi Myllylammeksi, joka on 1940-luvulla suoritetun patoamisen seurauksena syntynyt tekolampi. Myllylammen jälkeen Sysmäläntien ja Jokipakantien välisellä alueella Myllyojaan yhtyy Vuorilammen laskuoja Kauraoja, jonka jälkeen puroa kutsutaan Jokipakanjoeksi, joka laskee Päijänteen Keljonlahteen. Puro virtaa alajuoksullaan jyrkän, 10-15 m syvyisen notkon läpi. Jokipakan notko on kaupungin omistamaa luonnonsuojelualuetta. Notkossa kasvaa paljon saniaisia, suurimmaksi osaksi kotkansiipiä. Notkon kasvillisuuteen kuuluu myös muun muassa näsiä, tesma ja mustakonnanmarja. Alueella on havaittu myös liito-oravia. Keljonkankaan pohjoisosassa on kaupungin virallinen pienalue nimeltään Jokipakka, jonka alueella on suurin osa purosta.Jyväskylän karttapalvelu: Aluejaot > Pienalueet Jokipakan eli Joppakan asuinalue syntyi 1930-luvulla alueella toimineen Keljon valimon lähelle, tosin sitä ennen alueella oli jo mäkitupina perustettuja taloja.Wanha Keljo, s. 86-87. == Lähteet == * === Viitteet === Luokka:Jyväskylän joet Luokka:Keljonkangas
Itsekorostusvinouma

Itsekorostusvinouma tai itsetehostusvinouma (englannista self-serving bias) on kognitiivinen tai havaitsemiseen liittyvä prosessi, jonka taustalla on tarve ylläpitää ja vahvistaa omaa itsetuntoa tai taipumus nähdä itsensä liian suotuisassa valossa. Tämä perustuu käsitykseen, jossa yksilöillä on taipumus selittää omat menestyksensä sisäisillä tekijöillä, kuten kyvyillä tai ponnisteluilla, mutta omat epäonnistumisensa ulkoisilla tekijöillä, kuten huonolla onnella tai epäreiluilla olosuhteilla. Kun ihmiset hylkäävät negatiivisen palautteen pätevyyden, keskittyvät omiin vahvuuksiinsa ja saavutuksiinsa mutta sivuuttavat omat virheensä ja epäonnistumisensa tai ottavat enemmän kunniaa ryhmän työstä kuin antavat muille jäsenille, he suojelevat itsetuntoaan uhkalta ja loukkaukselta. Nämä kognitiiviset ja havaitsemiseen liittyvät taipumukset ylläpitävät harhoja ja virheitä. Ne myös tyydyttävät itsetunnon tarvetta. Esimerkiksi opiskelija, joka selittää hyvän arvosanan tentissä omalla älykkyydellään ja valmistautumisellaan, mutta huonon arvosanan opettajan huonolla opetustaidolla tai epäreiluilla tenttikysymyksillä, saattaa osoittaa itsekorostusvinoumaa. Tutkimukset ovat osoittaneet, että samanlaisia selityksiä tehdään erilaisissa tilanteissa, kuten työpaikalla, ihmissuhteissa, urheilussa, ja kuluttajapäätöksissä. Sekä motivaatioprosessit (esim. itsensä arvioiminen, itsensä esittäminen muille) että kognitiiviset prosessit (esim. hallintakäsitys, itsetunto) vaikuttavat itsekorostusvinoumaan. Vinoumassa on sekä kulttuurienvälisiä (esim. individualististen ja kollektivististen kulttuurien erot) sekä erityisiä kliinisiä väestöryhmiä, kuten masentuneita koskevia näkökohtia. Suurin osa tutkimuksista, jotka ovat tutkineet sitä, miten ihmiset selittävät omia onnistumisiaan ja epäonnistumisiaan, ovat kysyneet osallistujilta heidän omia näkemyksiään siitä, mikä vaikutti heidän tuloksiinsa. Nämä näkemykset on saatu joko muuttamalla kokeellisesti tehtävien vaikeutta tai lopputulosta tai kysymällä osallistujilta heidän kokemuksistaan oikeissa elämäntilanteissa. Jotkut nykyaikaisemmat tutkimukset ovat kuitenkin siirtäneet painopistettään fysiologisiin manipulaatioihin, kuten tunteiden herättämiseen ja hermoston aktivoimiseen, yrittääkseen ymmärtää paremmin biologisia mekanismeja, jotka vaikuttavat itsetehostusvinoumaan. ==Huomautukset== == Lähteet == Luokka:Kognitiiviset vinoumat Luokka:Sosiaalipsykologia
Kamarisinfonia nro 1 (Schönberg)

Kamarisinfonia nro 1 viidelletoista soolosoittimelle E-duuri op. 9 () on Arnold Schönbergin säveltämä yksiosainen kamarimusiikkiteos.Chamber Symphony No. 1 in E major, Op. 9 AllMusic. Viitattu 15.10.2023. Alkuperäinen versio valmistui säveltäjän lomaillessa Baijerissa heinäkuussa 1906. Se kantaesitettiin Wienissä 8. helmikuuta 1907. Schönbergin ensimmäinen kamarisinfonia on muodoltaan tiivis verrattuna myöhäisromantiikan laajoihin muotorakenteisiin. Teos jakautuu viiteen jaksoon, jotka soitetaan tauotta. # Sonaatti-allegro: harjoitusnumerot 1–38 # Scherzo: harjoitusnumerot 38–60 # Kehittely: harjoitusnumerot 60–77 # Adagio: harjoitusnumerot 77–90 # Kertaus ja finaali: harjoitusnumerot 90–100. Teos kestää esitettynä hieman yli kaksikymmentä minuuttia. Kamarisinfonialla on tonaalinen perusta (E-duuri), ja siinä on käytetty wagneriaanisia harmonioita. Teos edusti kuitenkin aikanaan modernia tyyliä; siinä on käytetty paljon kvarttipohjaisia sointuja ja dissonansseja, joita ei pureta välittömästi konsonanssiin.Schoenberg, Chamber Symphony No. 1 for 15 Solo Instruments, Op. 9. Performers Music. Viitattu 15.10.2023. Orkestroinnissa on lisäksi käytetty epätyypillistä kahdentamista. Kamarisinfonia on sisällöltään suoraviivaisesti etenevä ja tyylillisesti omaleimainen. Se poikkeaa myös Schönbergin omista myöhemmistä tyylivalinnoista. Vuonna 1935 Schönberg sovitti ensimmäisen kamarisinfoniansa suurelle orkesterille (op. 9b). Hän johti Los Angelesin filharmonikkoja sovituksen kantaesityksessä Yhdysvalloissa 27. joulukuuta 1935. Teoksesta on olemassa myös Schönbergin oma orkesterisovitus vuodelta 1914Kammersymphonie Nr. 1: C. Bearbeitung für Orchester (1914). Arnold Schönberg Center, Wien. sekä nelikätinen pianosovitus (1906–1912).Kammersymphonie Nr. 1: B. Auszug für Klavier zu vier Händen. Arnold Schönberg Center, Wien. __NOTOC__ == Soitinnus == === Alkuperäinen versio === * huilu, oboe, englannintorvi, 2 klarinettia, bassoklarinetti, fagotti, kontrafagotti * 2 käyrätorvea * 2 viulua, alttoviulu, sello, kontrabasso === Vuoden 1935 orkesterisovitus === * 2 huilua, piccolo, 2 oboeta, englannintorvi, klarinetti, Es-klarinetti, bassoklarinetti, 2 fagottia, kontrafagotti * 4 käyrätorvea, 2 trumpettia, 3 pasuunaa * jouset == Lähteet == == Aiheesta muualla == * Nuotteja. IMSLP. * Muxeneder, Therese: Kammersymphonie für fünfzehn Soloinstrumente op. 9. (Äänite ja teosesittely.) Arnold Schönberg Center, Wien. 27.6.2023. Luokka:1900-vuosikymmenen musiikkiteokset Luokka:Arnold Schönbergin teokset
Wadi Gaza

Wadi Gaza () eli Besor () on Israelista Gazan kaistalle virtaava wadi. Joen suun kosteikko Gazassa on luonnonsuojelualue ja Palestiinan aielistalla Unescon maailmanperintöluetteloon. ==Joen kulku ja luonto== Wadi Gazan sivuhaarat alkavat Hebronin vuorilta ja Negevin autiomaan kukkuloiden pohjoisosista. Wadin koko pituus lähteeltä joen suulle on noin 105 km. Sen pituus Israelissa on noin 95 km. Se halkoo myös Gazan kaistan Gazan kaupungin eteläpuolella, jossa sillä on pituutta yhdeksän kilometriä ja jossa se laskee Välimereen. Sivuhaaroja wadilla on kaikkiaan kuusi, joista tärkeimmät ovat Wadi Abu Qatroun ja Wadi Ghalbeh. Wadin valuma-alueella on kokoa noin 3 500 km², josta suurin osa sijaitsee Israelin puolella. Wadin korkeus merenpinnasta on keskimäärin 20–40 metriä. Wadi Gaza on Gazan kaistan wadeista suurin. Wadi sijaitsee ilmastollisesti välimerenilmaston ja aavikkoilmaston välissä. Sadekausi alueella kestää lokakuusta huhtikuuhun ja kuivakausi toukokuusta syyskuuhun. Eniten wadilla sataa joulu-tammikuussa. Wadi Gazan kosteikko sen suulla Gazan kaistalla on ollut luonnonsuojelualue vuodesta 2000. Sillä tavataan useita eri vesi- ja muuttolintulajeja, kuten kalatiiroja, haikaroja, lapasorsia ja pelikaaneja. Kasvillisuuteen lukeutuu esimerkiksi suolayrtti. Wadin luontoa uhkaavat kuitenkin jätteet, rakentaminen ja paimennus. ==Joen käyttö ja historia== Wadi Gaza eli Besor mainitaan Vanhan testamentin Ensimmäisessä Samuelin kirjassa (30:9–10, 30:21) Daavidin jahdatessa sotilaineen amalekilaisten joukkoja. Osan jahdista uupuneista sotilaista mainitaan jääneen Besorin varrelle Daavidin jatkaessa jahtia muine joukkoineen. 1970-luvulla Israel alkoi uudelleenohjata vettä wadin yläjuoksulla, mikä vähensi joen sateista saamaa virtausta sen alajuoksulla. Joki alkoi myös saastua pahasti. Yhdistyneiden kansakuntien kehitysohjelma aloitti wadin puhdistushankkeen vuonna 2021. Gazan kaistaa hallitsevan Hamas- järjestön hyökättyä Israelin puolelle lokakuussa 2023 Israel antoi kaistan siviiliväestölle käskyn evakuoida alueet wadin pohjoispuolella. ==Lähteet== Luokka:Israelin joet Luokka:Palestiinan maantiede Luokka:Gazan kaista
Ardes

Ardes on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 60 kilometriä Clermont-Ferrandin kaupungista etelään. Saint-Dizaintin kirkko on rakennettu 1300-luvulla. Se on ollut suojeltujen monumenttien luettelossa vuodesta 1920 lähtien. ==Lähteet== ==Aiheesta muualla== Luokka:Puy-de-Dômen kunnat
Kurkilampi

Kurkilampi tai Kurkilammi voi tarkoittaa seuraavia järviä ja lampia: == Kurkilampi == * Kurkilampi, lampi Iitissä * Kurkilampi, lampi Kangasniemellä * Kurkilampi, lampi Karstulassa * Kurkilampi, lampi Kuopiossa lähellä Kukkamäkeä * Kurkilampi, järvi Luhangalla ja Joutsassa * Kurkilampi, lampi Luumäellä * Kurkilampi, lampi Multialla * Kurkilampi, lampi Mäntyharjussa * Kurkilampi, lampi Petäjävedellä lähellä Heikkilänperää * Kurkilampi, lampi Petäjävedellä lähellä Naulanperää * Kurkilampi, lampi Rautalammilla * Kurkilampi, lampi Soinissa * Iso Kurkilampi, lampi Saarijärvellä * Iso Kurkilampi, lampi Soinissa == Kurkilammi == * Kurkilammi, lampi Kuhmoisissa Isojärven kansallispuistossa.
Matthew Samoskevich

Matthew Samoskevich (s. 15. marraskuuta 2002) on yhdysvaltalainen jääkiekkoilija. Samoskevich edustaa NHL-joukkue Florida Panthersia. Panthers varasi hänet ensimmäisellä kierroksella 24. varausvuorolla vuoden 2021 NHL:n varaustilaisuudessa. Ennen NHL-uraansa hän pelasi Michiganin yliopiston joukkueessa. Hänen pelipaikkansa on oikea laitahyökkäjä ja hän laukoo oikealta. Samoskevich on pelannut kaksi NHL:n runkosarjan ottelua ilman tehopisteitä. Samoskevich kuului Yhdysvaltain joukkueeseen alle 20-vuotiaiden MM-kilpailuissa vuonna 2022. Turnauksessa hän pelasi viisi ottelua ja syötti niissä kolme maalia Kaikki uran tilastot päivitetty 16. lokakuuta 2023. == Lähteet == Luokka:Yhdysvaltalaiset jääkiekkoilijat Luokka:Florida Panthersin pelaajat Luokka:Florida Panthersin varaamat pelaajat Luokka:Vuonna 2002 syntyneet Luokka:Elävät henkilöt
Flipper Zero

Flipper Zero on elektroninen monitoimityökalu, joka mahdollistaa mm. kulunvalvontajärjestelmien kanssa vuorovaikuttamiseen. ==Ominaisuudet== Flipper Zero on avoimen lähdekoodin laite. Sen 433/838 megahertsin radiovastaanottimella ja IR-lähetin-vastaanottimella on mahdollista kontrolloida arkisia laitteita, kuten televisioita ja autotallin ovia. Laitteessa on myös RFID- ja NFC luku- ja emulaatiomahdollisuudet. ==Lähteet== Luokka:Elektroniikka
Automatgevär m/42

Automatgevär m/42 (Ag m/42) on ruotsalainen itselataava kivääri, jonka suunnitteli Erik Eklund. Ase käyttää 6,5×55 mm -kaliiperin patruunoita. Automatgevär m/42:ta valmisti Ruotsin valtion omistama asetehdas Carl Gustafs Stads Gevärsfaktori, ja sitä valmistettiin noin 30 000 kappaletta. Egypti osti oikeudet aseeseen ja kehitti sen pohjalta Hakim-kiväärin. == Lähteet == ==Aiheesta muualla== * automatgevät modell 42 Luokka:Kiväärit
Logtunin kirkko

Logtunin kirkko () on Frostan kunnassa Norjassa sijaitseva kivikirkko, joka rakennettiin noin vuonna 1500. Se sijaitsee paikalla, jolla keskiajalla pidetiin Frostatinget-käräjiä. Vuonna 1862 Frostaan valmistui uusi kirkko, ja Logtunin kirkko jäi tyhjilleen. Se otettiin uudelleen käyttöön vuonna 1951. ==Lähteet== ==Aiheesta muualla== Luokka:Norjan kivikirkot Luokka:Frosta
Frostan kirkko

Frostan kirkko () on Frostan kunnassa Norjassa sijaitseva puinen ristikirkko vuodelta 1866. Sen suunnitteli arkkitehti Georg Andreas Bull ja se korvasi aiemmin seurakunnan pääkirkkona toimineen Logtunin kirkon. Kirkossa on 800 istumapaikkaa. ==Lähteet== ==Aiheesta muualla== Luokka:Norjan puukirkot Luokka:Frosta
Tautran luostari

Tautran luostari () oli Norjassa nykyisen Frostan kunnan alueella vuodesta 1207 uskonpuhdistukseen saakka toiminut sisterssiläisluostari. Siitä on nykyisin jäljellä rauniot. Vuonna 1999 perustettiin lähistölle uusi Tautran Marianluostari. Tautra Nonnekloster.jpg|Uusi luostari. ==Lähteet== ==Aiheesta muualla== Luokka:Frosta Luokka:Norjan luostarit Luokka:Sisterssiläiset luostarit
Sakari Vornanen

Martti Viktor Sakari Vornanen (s. 18. joulukuuta 1938 Antrea) on suomalainen eläköitynyt yritysjohtaja, joka on saanut kauppaneuvoksen arvonimen. Viitattu 16.10.2023. Vornasen vanhemmat olivat apulaisjohtaja Viktor Vornanen ja kauppias Lahja Reunala. Hän avioitui 1962 Ulla Kaarina Herénin kanssa. Vornanen tuli ylioppilaaksi Turun Lyseosta 1959 ja valmistui ekonomiksi Turun kauppakorkeakoulusta 1963. HTM-tutkinnon hän suoritti 1976. Vornanen oli Kupittaan Savi -yhtiön laskentaekonomi 1963 ja Raision Tehtaat -yhtiön laskentatoimiston toimistopäällikkö vuodesta 1963, projektipäällikkö vuodesta 1969 ja tietojenkäsittelyosaston päällikkö 1971–1973. Sähkölähteenmäen, vuodesta 1976 Sähkölähteenmäki Oy ja vuodesta 1993 ABB Installaatiot Oy, hallintopäällikkö Vornanen oli vuodesta 1974, hallintojohtaja vuodesta 1975 ja varatoimitusjohtaja ja toimitusjohtaja 1983–1999. Hän toimi myös yrityksen hallituksen jäsenä. SLM-yhtiöiden hallinnollinen johtaja Vornanen oli 1974–1983 ja ABB Strömberg Oy:n konsernijohdon jäsen 1988–1999. Vornasella oli työuransa aikana myös useita liike-elämän ja muita asiantuntija- ja luottamustehtäviä. Kauppaneuvoksen arvonimen hän sai 1989. (ei-vapaa) == Lähteet == Luokka:Suomalaiset yritysjohtajat Luokka:Kauppaneuvokset Luokka:Vuonna 1938 syntyneet Luokka:Elävät henkilöt
Frostingen

Frostingen on norjalainen vuonna 1919 perustettu paikallislehti, jonka kotikunta on Frosta. Se ilmestyy paperisena torstaisin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Frosta
Ole Ivars

Ole Ivars on norjalainen Hamarin kunnasta kotoisin oleva dansband, joka perustettiin vuonna 1964 nimellä The Tainix. Sen kokoonpano on vuosien varrella vaihtunut useaan kertaan. Yhtye on 1990-luvulta lähtien ollut Norjan suosituimpia ja se on voittanut kahdeksan Spellemannprisen-palkintoa. Ole Ivars on vuoteen 2020 mennessä julkaissut 35 albumia. ==Lähteet== ==Aiheesta muualla== * Yhtyeen verkkosivut Luokka:Norjalaiset yhtyeet
Länsi-Friisinmaa

Länsi-Friisinmaa on Hollannin pohjoisosassa sijaitseva alue, joka ulottuu Alkmaarin kaupungin seudulta Enkhuizenin kaupungin seudulle. Alue rajautuu Itä-Friisinmaahan. Länsi-Friisinmaa on tunnettu nimellä Frisia Occidentalis. == Lähteet == Luokka:Friisia
Friisian vapaus

Friisian vapaus oli varhaiskeskiajalla nykyisen Hollannin alueella sijainneen Friisian alueen asukkaille myönnetty vapautus muista poliittisista alamaisuuksista ja velvollisuuksista kuin silloisen frankkien kuninkaan Kaarle Suuren alaisuudesta. Friisian vapauden taustalla olivat tapahtumat 800-luvulla. Tuolloin roomalaiset ottivat yhteen Kaarle Suuren kanssa ja heillä oli selkkaus myös paavi Leon kanssa. Tuolloin friisiläinen armeija auttoi Kaarle Suurta valloittamalla strategisesti tärkeän linnoituksen. Kaale Suuri palkitsi friisiläiset tästä antamalla heille vapauksia. Friisian vapaus koski vapautusta verovelvollisuudesta ja feodalismista. Kun Friisian alueella ei ollut feodalismia, friisiläiset kehittivät yhteiskuntaa germaanisten perinteiden pohjalta. == Lähteet == Luokka:Alankomaiden historia
Malmin Saalem-seurakunta

Malmin Saalem-seurakunta on vuonna 1993 perustettu helluntaiseurakunta. Malmin Saalem sijaitsee Koillis-Helsingissä ja sen johtava pastori on Ville Rossi. Seurakunta järjestää jumalanpalvelusten ja rukousiltojen lisäksi solutoimintaa sekä lapsi- ja nuorisotyötä. Seurakunta työskentelee myös latinoiden, arabien, venäläisten, iranilaisten ja vankien parissa. Seurakunnan yhteydessä toimii myös etiopialaisten krisittyjen yhteisö Ethiopian Christian Fellowship Finland. Seurakunnalla on noin 405 jäsentä. Seurakunnan tilaisuuksia lähetetään muun muassa TV7:n televisio- ja verkkokanavilla. == Katso myös == * Uskonto Helsingissä * Helsingin Saalem-seurakunta * Malmin seurakunta * Malmi == Lähteet == == Aiheesta muualla == * Seurakunnan verkkosivut Luokka:Helsingin seurakunnat Luokka:Malmi Luokka:Suomen helluntaiseurakunnat
Näsin rukoushuone

Näsin rukoushuone () on Eugmon kylässä Luodossa sijaitseva rukoushuone. Se edustaa ruotsinkielistä rauhansanalaislestadiolaisuutta, jonka kattojärjestö on Laestadianernas Fridsföreningars Förbund. Rukoushuoneen omistaa itsenäinen rukoushuoneyhdistys. == Historia == Näsin ensimmäinen rukoushuone otettiin käyttöön jouluaattona 1906. Lestadiolainen herätys oli saavuttanut Luodon jo 1870-luvun alussa. Herätys levisi Kokkolasta Öjan kautta Luotoon ja sai vahvan sijan erityisesti Eugmon kylässä. Ensimmäinen rukoushuone rakennettiin Bosundiin vuonna 1896 ja nykyiseen Näsiin 1906. Rukoushuone rakennettiin vapaaehtoisvoimin aivan yleisen tien varteen Gäddan tilalle. Vanhaa rukoushuonetta hallinnoitiin alkujaan vapaan yhteisön voimin eikä rakentamisesta siksi ole säilynyt asiakirjoja. Näs Fridsförening r.f. on rekisteröity vuonna 1964 ja yhdistys on pitänyt siitä lähtien huolta rukoushuoneesta. Uusi rukoushuone otettiin käyttöön vuonna 1976. Rukoushuonetta laajennettiin vielä vuonna 1996. == Lähteet == == Aiheesta muualla == * Rukoushuoneen kotisivut Luokka:Luodon rakennukset ja rakennelmat Luokka:Rauhansanalaiset rukoushuoneet
Risöhällin rukoushuone

Risöhällin rukoushuone () on Risöhällin kylässä Luodossa sijaitseva rukoushuone. Se edustaa ruotsinkielistä rauhansanalaislestadiolaisuutta, jonka kattojärjestö on Laestadianernas Fridsföreningars Förbund. Rukoushuoneen omistaa itsenäinen rukoushuoneyhdistys. == Historia == Lestadiolainen herätys oli saavuttanut Luodon jo 1870-luvun alussa. Herätys levisi Kokkolasta Öjan kautta Luotoon. Risöhällin kylän ensimmäisen rukoushuoneen rakentaminen sai alkunsa maaliskuussa 1958, jolloin perustettiin rukoushuoneyhdistys. Ensimmäinen rukoushuone vihittiin käyttöön vuonna 1962. Ensimmäistä rukoushuonetta laajennettiin vuonna 1985. Vanha rukoushuone jäi 2000-luvulle tultaessa ahtaaksi ja yhdistys osti lisää tonttimaata. Uuden rukoushuoneen rakentamisen suunnittelu aloitettiin vuonna 2003 ja rakentaminen alkoi 2005. Maaliskuussa 2007 uusi rukoushuone vihittiin käyttöön. Rukoushuoneen vihkimiseen osallistui myös pastori Max-Olav Lassila. == Lähteet == == Aiheesta muualla == * Rukoushuoneen kotisivut Luokka:Luodon rakennukset ja rakennelmat Luokka:Rauhansanalaiset rukoushuoneet
Jennifer Lynn Barnes

Jennifer Lynn Barnes on yhdysvaltalainen kirjailija, joka on kirjoittanut monia nuortenkirjoja. Hänen suosituimpiin teoksiinsa lukeutuu kirjasarja The Inheritance Games, jonka ensimmäinen osa nousi The New York Timesin julkaisemalle myydyimpien nuortenkirjojen listalle. Sarjasta on kehitteillä myös televisiosarja. Kirjoittamisen ohella Barnes työskentelee associate professorina Oklahoman yliopistossa, jossa hän opettaa luovaa kirjoittamista ja psykologiaa. Hän on väitellyt psykologian tohtoriksi Yalen yliopistosta. == Teoksia == === Debutantit === * * === The Inheritance Games === * * * == Lähteet == == Aiheesta muualla == * Kotisivut Luokka:Yhdysvaltalaiset nuortenkirjailijat Luokka:Elävät henkilöt
Flynängenin rukoushuone

Flynängenin rukoushuone () on Kolpin kylässä Pedersöressä sijaitseva rukoushuone. Se edustaa ruotsinkielistä rauhansanalaislestadiolaisuutta, jonka kattojärjestö on Laestadianernas Fridsföreningars Förbund. Rukoushuoneen omistaa itsenäinen rukoushuoneyhdistys. == Historia == Lestadiolainen herätys saapui Pedersören Kolppiin varhaisessa vaiheessa. Kolpissa kokoontumisia pidettiin kodeissa aina vuoteen 1972 saakka. Monet alueen asukkaat vierailivat Punsarin rukoushuoneella Ähtävällä, joka sijaitsi suhteellisen lähellä. Kolpin rauhanyhdistys perustettiin Kolpin seurakuntatalon rakentamisen yhteydessä heinäkuussa 1972. Vuoteen 1990 mennessä rauhanyhdistyksessä oli yli 240 aikuisjäsentä ja tarve omille kokoontumistiloille kasvoi. Rukoushuoneen rakentaminen aloitettiin loppukesällä 1990 ja se vihittiin käyttöön 30. marraskuuta 1991. Rukoushuoneen laajennus valmistui kesäkuussa 2010, jolloin kokoussaliin mahtuu 650 henkilöä. == Lähteet == == Aiheesta muualla == * Rukoushuoneen kotisivut Luokka:Pedersören kunnan rakennukset ja rakennelmat Luokka:Rauhansanalaiset rukoushuoneet
Punsarin rukoushuone

Punsarin rukoushuone () on Ähtävän kylässä Pedersöressä sijaitseva rukoushuone. Se edustaa ruotsinkielistä rauhansanalaislestadiolaisuutta, jonka kattojärjestö on Laestadianernas Fridsföreningars Förbund. Rukoushuoneen omistaa itsenäinen rukoushuoneyhdistys. == Historia == Lestadiolainen herätys saapui Ähtävälle 1870-luvun alussa. Liike sai vahvan aseman Yli-Ähtävällä. Kokouksia järjestettiin alkujaan kodeissa, mutta uskovien määrän kasvaessa tarve omalle rukoushuoneelle kasvoi. Ähtäväläiset ostivat ensimmäiseksi rukoushuoneeksi vuonna 1909 rakennetun hirsitalon. 1960-luvulla jäsenmäärä alkoi jälleen kasvaa, minkä vuoksi vanha rukoushuone kävi lopulta liian ahtaaksi. Uusi rukoushuone otettiin käyttöön vuonna 1996 ja siinä on 505 paikan sali. == Lähteet == == Aiheesta muualla == * Rukoushuoneen kotisivut Luokka:Pedersören kunnan rakennukset ja rakennelmat Luokka:Rauhansanalaiset rukoushuoneet Luokka:Ähtävä
Olipa kerran elokuvastudio

Olipa kerran elokuvastudio () on vuonna 2023 ilmestynyt Walt Disney Animation Studiosin lyhytelokuva, joka juhlistaa Disney-yhtiön sadatta vuotta. == Näyttelijät == Alkuperäinen näyttelijä Suomenkielinen ääninäyttelijä Rooli Chris Diamantopoulos Antti Pääkkönen Mikki Hiiri Alan Tudyk Hullu Hatuntekijä Nathan Lane Timon Sterling Holloway (arkistosta otettu ääni) Kaa Tom Hulce Quasimodo Kaitlyn Robrock Eeva Markkinen Minni Hiiri Kristen Bell Saara Aalto Anna Cliff Edwards (arkistosta otettu ääni) Markus Blom Samu Sirkka Burny Mattinson Markus Bäckman Burny Mattinson Bob Joles Könni Jim Meskimen Merlin Ihaa Josh Robert Thompson Jörö Bill Farmer Pluto Scott Weinger Jon-Jon Geitel Aladdin Jess Harnell Joonas Robert Guillaume (arkistosta otettu ääni) Wali Hashi Rafiki Mark Walton (arkistosta otettu ääni) Sami Hedberg Raivo Ravi- Cabot Conyers Winston Hämäläinen Antonio Griffen Campbell Eelis Ignatius Pinocchio Dwayne Johnson Veeti Kallio Maui Piotr Michael Peter Kanerva Jago Josh Gad Tero Koponen Olaf Jim Cummings Jarmo Koski Nalle Puh Scott Adsit Mikko Kouki Baymax Ariana DeBose Silja Kutvonen Asha Ginnifer Goodwin Minka Kuustonen Judy Hopps Lea Salonga Heidi Kyrö Mulan Jonathan Groff Petrus Kähkönen Kristoff Jeremy Irons Aku Laitinen Scar Natalie Babbitt Taylor Saara Lehtonen Lumikki Robby Benson Tuukka Leppänen Hirviö Bill Farmer Petri Liski Hessu Hopo Bill Baucom (arkistosta otettu ääni) Sasu Moilanen Jalo Jim Cummings Baloo James Woods Markus Niemi Hades Kelly Marie Tran Maaria Nuoranne Raya Paige O'Hara Belle Keith Ferguson Jukka Nylund prinssi Uljas John C. Reilly Juha Paananen Räyhä-Ralf Raymond S. Persi Antti L.J. Pääkkönen Flash Eric Blore (arkistosta otettu ääni) herra Rupikonna David Spade (arkistosta otettu ääni) Kuzco Tony Anselmo Jukka Rasila Aku Ankka Verna Felton (arkistosta otettu ääni) Carla Rindell Flora Luke Lowe Otava Rossi Pärsky Richard White Jonas Saari Gaston Pat Carroll (arkistosta otettu ääni) Sanna Saarijärvi Ursula Robin Williams (arkistosta otettu ääni) Joonas Saartamo Henki Idina Menzel Katja Sirkiä Elsa Judy Kuhn Nina Tapio Pocahontas Jennifer Hale Alina Tomnikov Tuhkimo Jason Bateman Ilkka Villi Nick Wilde Anika Noni Rose Laura Voutilainen Tiana Auli'i Cravalho Yasmine Yamajako Vaiana Jodi Benson Ariel Mandy Moore Maria Ylipää Tähkäpää Suomenkielisessä versiossa esiintyvät myös Katja Aakkula, Osku Ärilä, Pinja Hanski, Heljä Heikkinen, Aleksi Johansson, Mikko Jokinen, Panu Kangas, Kosmo Salminen ja Vertti Uusitalo.Lopputekstit Disney+-palvelussa == Lähteet == == Aiheesta muualla == * * Luokka:Yhdysvaltalaiset lyhytelokuvat Luokka:Elokuvat elokuvanteosta
Vanhan apteekin talo

Vanhan apteekin talo on Oulun keskustassa sijaitseva liike- ja asuinkerrostalo. Talon rakennutti apteekkari Kaarlo A. Åkersten vuonna 1928 ja sen suunnitteli rakennusinsinööri Veikko Kallio. Rakennuksen valmistuttua Åkersten asui itse rakennuksen toisen kerroksen kulmahuoneistossa ja hoiti kulma- liikehuoneistossa sijainnutta apteekkia. Rakennuksen muut liikehuoneistot sekä asuinhuoneistot olivat vuokrattuja ulkopuolisille. Tontti ja rakennukset olivat edelleen 1950-luvulla apteekkari Knifsundin lesken Maiju Knifsundin ja hänen tyttärensä omistuksessa. Myöhemmin asunto-osakeyhtiön osakkeita myytiin muille yksityisille omistajille. Apteekkitoiminta rakennuksesta loppui vuonna 1986. Vanhan apteekin talo on osa Asunto Oy Oulun Liiketaloa, joka koostuu kolmen eri aikakauden rakennuksista. Pakkahuoneenkatu 10:ssä sijainnut puutalo paloi saksalaisten palopommin osuessa siihen vuonna 1944. Paikalle rakennettiin uusi kivitalo vuonna 1953. Rakennuksen on suunnitellut arkkitehti Uki Heikkinen. Torikatu 9:ssä sijainnut Carl Ludvig Engelin suunnittelema ja vuonna 1826 valmistunut puinen nk. vanhan apteekin talo purettiin vuonna 1962 ja paikalla on nykyisin arkkitehti E. Niemelän suunnittelema liike- ja asuinkerrostalo. ==Aiheesta muualla== *Ter­vey­den jumalan ja ju­ma­lat­ta­ren mus­tan­har­maa pinta palasi Vanhan ap­tee­kin taloon Oulussa Luokka:Oulun asuinrakennukset Luokka:Oulun liikerakennukset
G. Stanley Hall

Granville Stanley Hall (1. helmikuuta 1844 Ashfield, Massachusetts, Yhdysvallat – 24. huhtikuuta 1924 Worcester, Massachusetts, Yhdysvallat) oli yhdysvaltalainen psykologi. Hall oli Yhdysvaltojen ensimmäinen psykologian alan tohtorin tutkinnon suorittanut ja ensimmäinen psykologian professori. Häntä pidetään yhtenä lapsipsykologian ja kasvatuspsykologian perustajista. ==Elämä ja ura== Hall syntyi vanhempiensa maatilalla. Hänen isänsä Granville Bascom Hall toimi Massachusettsin osavaltion eduskunnan jäsenenä, ja hänen äitinsä Abigail Beals oli opettaja. Hall valmistui Williams Collegesta vuonna 1867 ja suoritti teologian opintoja Union Theological Seminaryssa tavoitteenaan papinvirka. Vuosina 1872–1876 Hall opetti kirjallisuutta ja filosofiaa Antioch Collegessa. Hän suoritti Saksassa jatko-opintoja ja tutustui Wilhelm Wundtiin ja Hermann von Helmholtziin. Hän opiskeli sitten Harvardin yliopiston lääketieteellisessä tiedekunnassa, ja vuonna 1878 hänelle myönnettiin Yhdysvaltojen ensimmäinen psykologian tohtorin tutkinto. Vuonna 1880 Harvard pyysi häntä pitämään julkisia luentoja kasvatuksesta. Hänet kutsuttiin pitämään samanlainen luentosarja Johns Hopkinsin yliopistoon vuotta myöhemmin. Vuonna 1882 Hall nimitettiin Johns Hopkinsin yliopiston psykologian ja pedagogiikan lehtoriksi, ja hänestä tuli siellä Yhdysvaltojen ensimmäinen psykologian alan professori vuonna 1884. Hän perusti vuonna 1883 yliopistoon psykologian laboratorion, vuonna 1887 American Journal of Psychology -lehden, ja vuonna 1892 hän kutsui koolle American Psychological Associationin ja toimi sen ensimmäisenä puheenjohtajana. Vuonna 1888 Hallista tuli Worcesterissa, Massachusettsissa sijaitsevan Clarkin yliopiston ensimmäinen presidentti. Hän julkaisi 489 teosta ja artikkelia, jotka kattavat useimmat psykologian keskeiset osa-alueet. ==Lähteet== ==Aiheesta muualla== Luokka:Yhdysvaltalaiset professorit Luokka:Yhdysvaltalaiset psykologit Luokka:Vuonna 1844 syntyneet Luokka:Vuonna 1924 kuolleet
Laurentin polynomi

Laurentin polynomi on matematiikassa jonkin muuttujan algebrallinen lauseke, jossa on tavallisista polynomeista poiketen muuttujan positiivisten eksponenttien lisäksi myös negatiivisia eksponentteja. Se on siis Laurentin sarja, jossa äärellinen määrä kertoimia on nollasta eroavia. Laurentin polynomeja voidaan käyttää muun muassa peilikuvauksien esittämiseen. == Lähteet == Luokka:Polynomit
Be’eri

Be’eri () on kibbutsi Israelin Eteläisellä hallintoalueella. Sen asukasluku vuonna 2021 oli 1 047\. ==Maantiede== Be’eri sijaitsee Israelin Eteläisellä hallintoalueella Negevin alueen luoteisosassa. Gazan kaista sijaitsee lyhyen matkan päässä. ==Historia== Be’eri perustettiin yhtenä yöllä 6. lokakuuta 1948 etelään perustetusta kibbutsista. Ensimmäiset siirtolaiset olivat Ha-No’ar ha- Oved-järjestön (Israelin työläisnuoristojärjestö) jäseniä. Myöhemmin paikalle asettui myös juutalaisia siirtolaisia Irakista. Nimensä se sai työläisliikkeen johtohahmo Berl (Be’eri) Katznelsonin mukaan. Aamulla 7. lokakuuta 2023 joukko Hamasin taistelijoita soluttautui kibbutsiin Gazan kaistalta. Hamas surmasi 101 kibbutsin asukasta ja 30 ilmoitettiin otetun vangiksi. Monet kibbutsin rakennuksista poltettiin. Selviytyjistä suuri osa muutti Hatzerimin kibbutsiin. ==Talous== Kibbutsin yksi tärkeimmistä elinkeinonlähteistä on ollut painanta. Ympäröivällä seudulla on maatiloja, joilla kasvatetaan esimerkiksi viljaa ja hedelmiä. Alueella kasvatetetaan myös karjaa ja strutseja. ==Väestö== Be’erin asukasluku vuonna 2021 oli 1 047. 1990-luvun puolivälillä sama lukema oli noin 850 ja vuonna 2002 753. ==Lähteet== Luokka:Israelin kaupungit
Pianokonsertto nro 26 (Mozart)

Pianokonsertto nro 26 (D-duuri, K. 537) on Wolfgang Amadeus Mozartin vuosina 1787–1788 säveltämä kolmiosainen pianokonsertto. Siitä käytetään lisänimeä "Kruunajaiskonsertto". Teos kestää esitettynä noin puoli tuntia.Piano Concerto No. 26 in D major ("Coronation") K. 537 AllMusic, viitattu 16.10.2023 Mozart sävelsi vuosina 1784–1786 kaksitoista pianokonserttoa, mikä liittyi hänen silloiseen menestykseensä konserttipianistina; hän tarvitsi uusia konserttoja omia esityksiään varten. Tämän ajanjakson jälkeen Mozart sävelsi ainoastaan kaksi pianokonserttoa, joista pianokonsertto nro 26 on varhaisempi. Käsikirjoituksen perusteella sen laatiminen alkoi keväällä 1787 pian Mozartin Prahasta paluun jälkeen. Teos tuli valmiiksi helmikuussa 1788. Todennäköisesti ensimmäisen esityksen soitti Mozart itse Dresdenissä kolmikuukautisen Saksan- kiertueensa aikana 14. huhtikuuta 1789. Osana keisari Leopold II:n kruunajaisiin liittyneitä juhlallisuuksia Mozart piti Frankfurtissa 15. lokakuuta 1790 konsertin, jossa esitti 26. pianokonserttonsa. Tämän johdosta teoksesta alettiin käyttää sen kruunajaisiin viittaavaa lisänimeä. == Orkestraatio == * piano (soolosoitin) * huilu, 2 oboeta, 2 fagottia * 2 käyrätorvea, 2 trumpettia * patarumpu * jouset == Osat == # Allegro # Larghetto # Allegretto == Lähteet == == Aiheesta muualla == * IMSLP: nuotteja Luokka:Wolfgang Amadeus Mozartin pianokonsertot Luokka:1780-luvun musiikkiteokset
Thunor

Thunor on länsigermaaninen ukkosenjumala. Hänet tunnetaan myös nimillä Þunor, Þor, þúr, Þonar, Thunaer ja Donar. Thunoria on ilmeisesti palvottu muinaisina aikoina sekä Englannissa että manner-Euroopassa. Thunorin nimi on peräisin protogermaanisesta sanasta þonaroz tai þunraz, joka tarkoittaa "ukkosta". Pohjoismaisessa mytologiassa hän esiintyy Thorina, Óðinnin ja Hlóðynin poikana. Vastaavasti ingvaeonien perinteen mukaan Thunor on Wodenin ja Hludanan poika, jota on joskus kutsuttu muinaisenglanniksi kirjoitetuissa teksteissä nimellä Latona (Leto). Thunarin kerrotaan ratsastaneen pilvien yllä vuohien vetämillä mahtavilla vaunuilla. Tästä myytistä saattaa olla peräisin muinaisenglannin termi þunnorad eli ukkosratsastus. Vanhassa germaanisessa kastevalassa Wodan, Saxnôte ja Thunaer mainitaan pakanallisiksi jumaliksi, joiden palvonnasta kristinuskoon kääntyvän oli luovuttava. Pronssikaudelta lähtien Thunor esitetään germaanisten kansojen ikonografiassa kirvestä tai vasaraa heiluttavana hahmona. Jumalan ase on saattanut olla alun perin kaksiteräinen kirves tai jopa heitettävä kivenjärkäle. Kansainvaellusten aikaan ase vakiintui sotavasaraksi, joka symboloi salamaa ja sitä seurannutta ukkosenjylinää. Thunorille, kuten useille germaanisille jumalille pyhitettiin puita tai kokonaisia metsiköitä tai niittyjä. Thunar ei ole vain myrskyjen ja salamoiden takana oleva voima, vaan vastasi myös elämää antavasta sateesta. Pappi ja historiankirjoittaja Adam Bremeniläinen kertoo 1100-luvulla ilmestyneessä teoksessaan Hampurin piispojen historia Thorista/Thunarista seuraavasti: "Thor, sanotaan, hallitsee ilmaa, joka hallitsee ukkosta ja salamoita, tuulia ja sateita, hyvää säätä ja satoa." == Lähteet == Luokka:Germaaniset jumalat
Tom Holland (ohjaaja)

Thomas Lee Holland (s. 11. heinäkuuta 1943 Poughkeepsie, New York, Yhdysvallat)Tom Holland, Rotten Tomatoes, viitattu 16.10.2023. on yhdysvaltalainen elokuvaohjaaja ja -käsikirjoittaja. Hänet tunnetaan parhaiten kauhuelokuvien tekijänä. == Filmografia == === Elokuvat === Vuosi Suomenkielinen nimi Alkuperäinen nimi Tehtävät 1982 Luokka 1984 Class of 1984 Käsikirjoittaja 1983 Psyko II Psycho II Käsikirjoittaja 1984 Viitta ja tikari Cloak & Dagger Käsikirjoittaja 1985 Kauhun yö Fright Night Ohjaaja, käsikirjoittaja 1987 Tappava kaunotar Fatal Beauty Ohjaaja 1988 Child's Play Child's Play Ohjaaja, käsikirjoittaja 1990 Pahaa verta The Stranger Within Ohjaaja 1991 Tarinoiden yö Two-Fisted Tales Ohjaaja 1996 Vainottu Stephen King's Thinner Ohjaaja, käsikirjoittaja === Televisiosarjat === Vuodet Suomenkielinen nimi Alkuperäinen nimi Tehtävät 1985 Ajan valtiaat The Langoliers Ohjaaja, käsikirjoittaja == Lähteet == Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Vuonna 1943 syntyneet Luokka:Elävät henkilöt
Rundgren

Rundgren on muun muassa seuraavien henkilöiden sukunimi: * Bengt Rundgren (1931–2008), ruotsalainen oopperalaulaja * Paulus Rundgren (s. 1992), suomalainen jääkiekkoilija * Simo Rundgren (s. 1953), suomalainen keskustalainen poliitikko * Todd Rundgren (s. 1948), yhdysvaltalainen multi- instrumentalisti, lauluntekijä ja levytuottaja * Tommy Rundgren (s. 1968), suomalainen uimari, radiojuontaja ja urheiluselostaja.
Maskareenienpääsky

Maskareenienpääsky (Phedina borbonica) on pääskyihin kuuluva lintulaji. Lajia tavataan Intian valtameren läntisillä saarilla ja pesimäajan ulkopuolella myös Itä-Afrikassa. == Koko ja ulkonäkö == Maskareenienpääsky kasvaa 14–15 cm pitkäksi. Sukupuolet muistuttavat toisiaan ulkonäöltään. Lajin pää, rinta ja selkä ovat harmahtavan ruskeat ja niissä on tummempia viiruja. Alalaji P. b. borbonica on ruskeampi kuin P. b. madagascariensis Maskareenienpääskyn rinta ja vatsa ovat harmahtavan valkoiset ja niissä on ruskeita viiruja. Pyrstö on hieman haarautunut. ==Levinneisyys ja elintavat== Maskareenienpääskyn alalaji P. b. borbonica esiintyy Maskareeneilla ja alalaji P. b. madagascariensis Madagaskarilla. Lajin elinympäristöä ovat avoimet ympäristöt kuten ruohomaat ja avoimet metsät usein vesien läheisyydessä. Lintu liikkuu useimmiten muutaman linnun parvina. Maskareenienpääskyn ravintoa ovat lentävät hyönteiset. Pesimäkausi on elokuulta marraskuulle. Osa Madagaskarin maskareenienpääskyistä muuttaa kesä-elokuuksi Itä-Afrikkaan. == Lähteet == Luokka:Pääskyt
Alexandre de Rhodes

Alexandre de Rhodes (15. maaliskuuta 1591 Avignon, Kirkkovaltio – 5. marraskuuta 1660 Isfahan, Persia) oli ranskalainen jesuiittalähetyssaarnaaja. Hän oli vietnamin nykyisen kirjoitusjärjestelmän (Chữ Quốc ngữ) isä. ==Elämä ja ura== Rhodes tuli jesuiittanoviisiksi Roomassa 24. huhtikuuta 1612 aikomuksenaan omistaa elämänsä vääräuskoisten käännyttämiselle. Hänet määrättiin Itä-Intiaan ja hän aloitti lähetystyönsä vuonna 1624 suurella menestyksellä Kotšinkiinassa. Vuonna 1627 hän siirtyi Tonkiniin, jossa hän käännytti kolmen vuoden aikana 6000 ihmistä, joiden joukossa oli useita buddhalaismunkkeja. Kun vuonna 1630 vaino pakotti hänet lähtemään maasta, hänen käännynnäiset jatkoivat evankelioimistyötä. De Rhodes kuvaili kokemuksiaan Vietnamissa teoksessa Sommaire des divers voyages et missions apostoliques du P.A. de Rhodes à la Chine et autres royaumes de l'Orient (1653). De Rhodes siirtyi Portugalin hallitsemaan Macaoon, jossa hän toimi 10 vuotta filosofian professorina. Hän palasi Etelä-Vietnamiin vuonna 1640, mutta vuonna 1646 hänet tuomittiin kuolemaan. Paetessaan Eurooppaan hän pysähtyi saarnaamaan Jaavalla ja joutui vangituksi. De Rhodes palasi Roomaan vuonna 1649 ja vetosi kirkon johtajiin Vietnamin lähetystyön puolesta. Hän liioitteli kertomuksiaan Indokiinan rikkauksista ja luonnonvaroista houkutellakseen rahoittajia uudelle matkalle. Vatikaani lähetti hänet kuitenkin Persiaan. De Rhodes tunnetaan vietnamilais-latinalais-portugalilaisesta sanakirjasta ja katekismuksesta, joka julkaistiin latinaksi ja vietnamiksi Roomassa vuonna 1658. Myöhemmin oppineet käyttivät sanakirjaa luodakseen uuden, länsimaisiin aakkosiin perustuvan vietnamin kirjoitusjärjestelmän (Chữ Quốc ngữ), joka on edelleen käytössä. ==Lähteet== ==Aiheesta muualla== Luokka:Jesuiitat Luokka:Ranskalaiset kirjailijat Luokka:Ranskalaiset lähetyssaarnaajat Luokka:Vietnamin historia Luokka:Vuonna 1591 syntyneet Luokka:Vuonna 1660 kuolleet
Paloposki

Paloposki on muun muassa seuraavien suomalaisten henkilöiden sukunimi: * Antti Paloposki (1885–1973), sotilasvirkailija ja kirjailija * Outi Paloposki (s. 1956), käännöstieteilijä * Toivo Paloposki (1928–1991), arkistonhoitaja ja historioitsija
Mossurilin piiri

Mossurilin piiri () on Mosambikin Nampulan maakuntaan kuuluva piiri. Piirin keskus on Intian valtameren äärellä sijaitseva Mossurilin kaupunki, jolle myönnettiin kaupungin asema vuonna 2022. Se sijaitsee linnuntietä 151 kilometriä ja maanteitse 176 kilometriä aluekeskus Nampulasta itään. Mossurilin piirin naapurina ovat idässä Intian valtameri ja Ilha de Moçambiquen piiri, etelässä Mogincualin piiri, lännessä Monapon piiri sekä pohjoisessa Nacala-a-Velhan ja Nacalan piirit. Piirin väkiluku oli Mosambikin tilastokeskuksen (INE) ennusteen mukaan 203 727 vuonna 2022. Väestönlaskennoissa asukasluvuksi saatiin 89 457 (VL 1997), 119 223 (2007) ja 174 641 (VL 2017). Mossurilin piirin pinta-ala on 3 463 neliökilometriä, toisen lähteen mukaan 3 343 km². Piiri jakautuu kolmeen hallinnolliseen alueseen: P.A de Lunga, P.A de Matibane ja P.A de Mossuril (sede). Nämä jakautuvat yhteensä viiteen paikkakuntaan (locadidades). Piirin pääelinkeinoja ovat maatalous, kotieläintalous ja näihin liittyvät palvelut. Elinkeinoista saatavia tuotteita ovat muun muassa maissi, maniokki ja lehmänpapu (feijão nhemba). Vuonna 2021 lukutaidottomia oli 62,8 prosenttia väestöstä. Esimerkiksi hurrikaaniasteikon kolmoskategorian trooppinen sykloni Gombe (2022) on aiheuttanut tuhoa piirissä. == Lähteet == == Aiheesta muualla == * PERFIL AMBIENTAL E MAPEAMENTO DO USO ACTUAL DA TERRA NOS DISTRITOS DA ZONA COSTEIRA DE MOÇAMBIQUE: Distrito de Mossuril (pdf, 2012) (biofund.org.mz) Luokka:Nampulan maakunta Luokka:Mosambikin piirit
Paltamon seurakunta

Paltamon seurakunta on Kainuun Paltamossa ja Ristijärvellä toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Kajaanin rovastikuntaan. Seurakunnan kirkkoherra on Esa Oikarinen. == Herätysliikkeet == Paltamon seurakunta kuuluu Kainuulle tyypilliseen herännäisvaikutteiseen alueeseen. Paltamossa liikkeelle on kohtalaista kannatusta. Paltamossa on jossain määrin kannatusta myös kansanlähetykselle. Liikkeillä on jossain määrin kannatusta myös Ristijärven alueella. == Papisto == Seuraavat henkilöt ovat toimineet Paltamon seurakunnan kirkkoherroina: * 1559–1580: kirkkoherra Olaus Laurentii Rahikainen * 1599–1614: kirkkoherra Gregorius Petri Hordelius * 1614–1615: kirkkoherra Benedictus Mathaeus Petraeus * 1616–1620: kirkkoherra Simon Erici Frosterus * 1620–1628: kirkkoherra Mansvertus Jacobi Fellman * 1628–1644: kirkkoherra Matthias Laurentii Björneburgensis * 1644–1651: kirkkoherra Samuel Thomæ Paldanius * 1651–1660: kirkkoherra Johan Matthiae Antilius * 1660–1703: kirkkoherra Johannes Andreæ Cajanus * 1703–1716: kirkkoherra Ericus Johannis Cajanus * 1720–1726: kirkkoherra Abraham Jacobi Frosterus * 1727–1742: kirkkoherra Simon Pauli Forström * 1742–1747: kirkkoherra Anders Andreae Cajanus * 1749–1751: kirkkoherra Erik Munselius * 1752–1774: kirkkoherra Jakob Salmenius * 1776–1784: kirkkoherra Simon Appelgren * 1786–1803: kirkkoherra Gabriel Matias Lescelius * 1806–1831: kirkkoherra Karl Fredrik Aejmelaeus * 1832–1858: kirkkoherra Karl Aejmelaeus * 1859–1882: kirkkoherra Anders Andelin * 1884–1920: kirkkoherra Fredrik Rechardt * 1920–1936: kirkkoherra Kustaa Emil Roine * 1938–1952: kirkkoherra Arvi Immanuel Merikallio * 1952–19XX: kirkkoherra Erkki Kaikkonen == Lähteet == Luokka:Kuopion hiippakunnan seurakunnat Luokka:Paltamo Luokka:Ristijärvi
Suomussalmen seurakunta

Suomussalmen seurakunta on Suomussalmella Kainuussa toimiva Suomen evankelis- luterilaisen kirkon seurakunta. Seurakunta kuuluu Kuopion hiippakuntaan ja Kajaanin rovastikuntaan. Seurakunnan kirkkoherra on Tatu Ryyti. == Herätysliikkeet == Sotkamon seurakunta kuuluu Kainuulle tyypilliseen herännäisvaikutteiseen alueeseen. Erillisenä liikkeenä herännäisyys ei ole kuitenkaan Suomussalmella erityisen voimakas. == Papisto == Seuraavat henkilöt ovat toimineet Suomussalmen seurakunnan kirkkoherroina: * 1870–1875: kirkkoherra Emanuel Snellman * 1879–1915: kirkkoherra August Benjamin Calamnius * 1916–1917: kirkkoherra Filip Nordlund * 1917–1935: kirkkoherra Toivo Aapeli Janhonen * 1935–1970: kirkkoherra Lauri Ferdinand Säippä * 1970–1980: kirkkoherra Aarne Johannes Kyllönen * 1980–: kirkkoherra Pertti Juhani Voutilainen == Lähteet == Luokka:Kuopion hiippakunnan seurakunnat Seurakunta
Enon seurakunta

Enon seurakunta on Joensuun Enossa, Pohjois-Karjalassa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Joensuun rovastikuntaan. Seurakunnan kirkkoherra on Kati Peltola. Joensuun seurakuntayhtymään kuuluvat lisäksi myös Joensuun seurakunta, Pielisensuun seurakunta, Pyhäselän seurakunta, Rantakylän seurakunta ja Vaara-Karjalan seurakunta. == Kirkot == * Enon kirkko == Kirkkoherrat == * Armi Rautavuori 2004–2021 * Markku Koistinen (vt. kirkkoherra) 2021–2022 * Kati Peltola 2022– == Lähteet == Luokka:Kuopion hiippakunnan seurakunnat Luokka:Eno Luokka:Joensuun seurakunnat
Pyhäselän seurakunta

Pyhäselän seurakunta on Joensuun Pyhäselällä Pohjois-Karjalassa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan, Joensuun rovastikuntaan ja Joensuun seurakuntayhtymään. Joensuun seurakuntayhtymään kuuluvat lisäksi myös Enon seurakunta, Joensuun seurakunta, Pielisensuun seurakunta, Rantakylän seurakunta ja Vaara-Karjalan seurakunta. == Kirkko == * Pyhäselän kirkko == Kirkkoherrat == * Ville Ojala 2009– == Lähteet == Luokka:Kuopion hiippakunnan seurakunnat Luokka:Pyhäselkä Luokka:Joensuun seurakunnat
Ilomantsin seurakunta

Ilomantsin seurakunta on Ilomantsissa Pohjois-Karjalassa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Joensuun rovastikuntaan. Seurakunnan vt. kirkkoherra on Anne Angervo. == Lähteet == Luokka:Kuopion hiippakunnan seurakunnat Luokka:Ilomantsi